হ্যারি পটার (চলচ্চিত্র ধারাবাহিক)
হ্যারি পটার চলচ্চিত্র সিরিজটি ব্রিটিশ লেখিকা জে কে রাউলিং রচিত সাত খন্ডের "হ্যারি পটার" উপন্যাস সিরিজের কাহিনী অবলম্বনে নির্মিত। সিরিজে বইয়ের সংখ্যা সাতটি হলেও, চলচ্চিত্র সংখ্যা আটটি। কারণ, সর্বশেষ বইটির কাহিনী অপেক্ষাকৃত দীর্ঘ এবং জটিল হওয়ায় বইটি অবলম্বনে দুই পর্বের চলচ্চিত্র নির্মিত হয়েছে।
হ্যারি পটার (চরিত্র)
সপ্তম ও শেষ বই "হ্যারি পটার অ্যান্ড দ্য ডেথলি হ্যালোস" এ, হ্যারি, রন ও হারমায়োনি হগওয়ার্টসে ফিরে না আসার সিদ্ধান্ত নেয়। তাদের লক্ষ্য একটাই, ভলডেমর্টের অবশিষ্ট হরক্রাক্সগুলো খুঁজে বের করে ধ্বংস করা এবং তারপর ভলডেমর্টকে হত্যা করা। এসময় তারা তিনজন ভলডেমর্টের নবগঠিত শাসনামলকে উপেক্ষা করে হরক্রাক্সের খোঁজে সমগ্র দেশ ঘুরতে থাকে। এর মাধ্যমে হ্যারির অনুপম সাহসের দৃষ্টান্ত মেলে। রাউলিং এর মতে, বলার মত দৃশ্য হচ্ছে যখন হ্যারি ভলডেমর্টের ভৃত্যদের নির্যাতন ও নিয়ন্ত্রণ করার জন্য আনফরগিভেবল কার্স বা অক্ষমনীয় অভিশাপ "ক্রুসিয়াটাস" ও "ইমপেরিয়াস" কার্স এবং ষষ্ঠ বইয়ে ড্রেকো ম্যালফয়ের উপর সেকটামসেম্প্রা কার্স প্রয়োগ করে। প্রত্যেকবারই হ্যারির চরিত্রের আরেকটি বিশেষ দিক প্রকাশ করে। যদিও তিনি বলেছেন যে, "এসময় সে একটি বিশেষ পরিস্থিতিতে থাকে এবং খারাপ মানুষদের হাত থেকে ভাল মানুষকে রক্ষা করে"।